**Ibson Dana Elcar** (10. lokakuuta 1927 Ferndale, Michigan – 6. kesäkuuta 2005 Ventura, Kalifornia) oli yhdysvaltalainen näyttelijä. Elcar esiintyi yli 40 elokuvassa ja 150 televisiotuotannossa. Hänet tunnetaan luultavasti parhaiten 1980-luvun televisiosarjasta *Ihmemies MacGyver*, jossa hän näytteli Phoenix-säätiön johtoportaassa työskentelevää Pete Thorntonia. Elokuvarooleista yksi merkittävimpiä on *Puhallus* vuodelta 1973.

Elämäkerta
----------

Elcar syntyi Michiganin Ferndalessa vuonna 1927 tanskalaisille maahanmuutajille. Hänen isänsä oli teurastaja ja äiti lastenhoitaja. Hän liittyi laivastoon 18-vuotiaana ja suoritti palveluksensa Newfoundlandissa. Elcar opiskeli Michiganin yliopistossa, mutta sai potkut sieltä esiinnyttyään kampuksen ulkopuolisessa ammattituotannossa. Hän muutti 1950-luvulla New Yorkiin jossa opiskeli näyttelemistä näyttelijävalmentaja Sanford Meisnerin johdolla Neighborhood Playhousessa. Elcar näytteli 1950- ja 1960-luvuilla Off Broadway tuotannoissa, ja alkoi lopulta näytellä myös televisiotuotannoissa. Vuonna 1968 Elcar muutti Los Angelesiin ja perusti siellä *L.A. Actors’ Theatre*n 1970-luvun puolivälissä, mutta se lopetti toimintansa vuonna 1991. Kun hän muutti Santa Paulaan hän oli perustamassa vuonna 1987 Santa Paula Theater Centeria.

Elcar näytteli *Ihmemies MacGyver* -sarjassa vuosina 1985–1992, ja häneltä oli todettu glaukooma josta hän kertoi tuottajille neljänen kauden jälkeen. Se huomioitiin käsikirjoituksessa, jossa hänen esittämällään henkilöllä Pete Thorntonilla todettiin myös sama sairaus ja sarjan lopussa hän oli melkein sokea. *Ihmemies MacGyverin* tuotannon päätyttyä Elcar näytteli sokeaa miestä vierailevissa rooleissa useissa televisiosarjoissa, muun muassa sarjoissa *Kova laki* ja *Teho-osasto*. Sokeuduttuaan kokonaan Elcar näytteli vielä näytelmässä *Huomenna hän tulee*, jossa hän näytteli sokeaa Vladimiria.

Elcar kuoli 77 vuoden ikäisenä Community Memorial -sairaalassa Venturassa, Kaliforniassa keuhkokuumeen aiheuttamiin komplikaatioihin.

Lähteet
-------

1. 1 2 3  Nelson, Valerie J.: Dana Elcar, 77; Veteran Actor Lost His Sight But Kept His Focus on Performing *The Los Angeles Times*.  10.6.2005. Viitattu 25.9.2023. (englanniksi)
2. 1 2 3  Actor Dana Elcar Dies at 77 50 Years of TV and Movies *Academy of Television Arts & Sciences – Emmys*.  17.6.2005. Viitattu 25.9.2023. (englanniksi)
3. ↑  Dana Elcar, 77, 'MacGyver' Co-Star, Is Dead *The New York Times*.  11.6.2005. Viitattu 25.9.2023. (englanniksi)
4. ↑  Loewenthal, Robyn: A New Stage : Dana Elcar, who will play in ‘Waiting for Godot,’ is learning that blindness doesn’t have to stop him from being active *The Los Angeles Times*.  11.6.1992. Viitattu 25.9.2023. (englanniksi)

Aiheesta muualla
----------------

* Dana Elcar *NNDB*. Viitattu 25.9.2023. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Henkilöt | 
* Elonet

 |
|  |
| Muut | 
* IdRef

 |

 |